Landsretten stadfæster familierettens dom i sag om, hvorvidt mor alene fortsat kan bibeholde forældremyndigheden samt spørgsmålet om, hvordan eventuelt samvær af børnene skal fordeles
Ret: Vestre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

/

VESTRE LANDSRET
DOM

afsagt den 2. marts 2022

Sagen er behandlet for lukkede døre.

Sag BS-50011/2021-VLR
(10. afdeling)

Far
(advokat Anja Brøndtved)

mod

Mor
(advokat Peter Ølholm, beskikket)

Familieretten i Aalborg har den 2. december 2021 afsagt dom i 1. instans (sag
BS-23215/2021-ALB).

Landsdommerne Linda Hangaard, Mogens Heinsen og Niels Astrup Tipsmark
(kst.) har deltaget i ankesagens afgørelse.

Påstande
Appellanten, Far, har gentaget sin påstand for familie-retten om, at
forældremyndigheden over Barn 1, Barn 2 og Barn 3 overføres til ham, således at
han har den fulde forældremyndighed over børne-ne. I relation til dommens
bestemmelse om samvær med Barn 3 har Far påstået stadfæstelse.

Indstævnte, Mor, har påstået dommens bestem-melser om forældremyndighed og
samvær med Barn 1 og Barn 2 stadfæstet, samt påstået dommens bestemmelse
om samvær med Barn 3 ændret, så-



/

2

ledes at der ikke fastsættes samvær, subsidiært at der kun skal være samvær den
første weekend i måneden.

Mor har fri proces under anken.

Forklaringer
Parterne har afgivet supplerende forklaring.

Far har forklaret, at han ud over at være Stilling 1 er Stilling 2, ligesom han
Arbejdsopgave. Hans kæreste er Stilling 3 på en Arbejdsplads 2. Der er plads til
alle syv børn i hans og Persons hjem. Samværsophøret er udelukkende sket på
Mors initiativ, kommunen har afvist at have haft del i det.

Hans bror har nu overtaget gården i By, men han har selv købt en ny gård i
Område. I øvrigt er der ikke sket ændringer i hans personlige forhold.

Samværet med Barn 3 er forløbet helt uden problemer. Nogle gange hen-ter han
hende straks efter skole, nogle gange er hun først i DUS. Efter at have hentet de
andre børn tager de typisk på landet, og Barn 3 leger med sin bonussøster, Person
3, og ser Disney Sjov. De bruger meget tid i naturen på gården, hvilket Barn 3
sætter stor pris på. Han sørger også for at have noget alene-tid med Barn 3, bl.a.
til at lave lektier. Han afleverer Barn 3 i skolen om morgenen. Han oplever ikke,
at det er svært at aflevere Barn 3. Barn 3 er lige nu hos ham i vinterferien i
henhold til dommen. Barn 3 går fortsat til psykolog, hvilket hun fortæller om.
Han har ikke fået noget at vide af Mor om det.

Han har ikke for landsretten nedlagt påstand om samvær med drengene, da han
har indset, at hvis han ikke får forældremyndigheden over børnene, vil et samvær
aldrig blive en realitet som følge af politianmeldelser, samværsstop og ensidige
undersøgelser. Der har været et helt fast mønster, hvor der efter nogle få
måneders samvær er kommet en underretning, der fører til politianmeldelse,
undersøgelser og samværsafbrydelse. Efter undersøgelserne er samværet blevet
genoptaget, og det hele er startet forfra. Det har hver gang været Mor, der har
ophævet samværet, også den seneste gang. Da der var truffet bestemmelse om
overvåget samvær, blev børnene ikke afleveret af Mor, men af andre med det
resultat, at drengene ikke ville deltage, hvilket så førte til, at samværet blev op-
givet. Familieretshuset indgav en underretning som følge af Mors manglende
samarbejde. Han er ikke informeret om, hvad resultatet heraf er blevet.

Han er klar over, at der skal bruges alle kræfter på at få en overflytning af for-
ældremyndigheden til ham til at fungere, og han vil samarbejde med alle om det.
Børnene har tidligere kunnet genetablere kontakten efter samværsophør, så



/

3

han mener, at det er muligt. Via sit samvær med Barn 3 ved han også no-get om
drengenes liv, men han ved også godt, at de er blevet påført en stor modstand
mod ham. Der er for ham slet ikke tvivl om, at det bedste for børnene vil være en
7/7 ordning mellem samarbejdende forældre. Han ved, at der er lang vej dertil,
men børnene er vant til, at der er professionelle inde over. Mor skal selvfølgelig
have samvær, hvis han får forældremyndigheden. Han har ingen direkte
kommunikation med Mor, kun gennem Person 5. For ham og børnene ville det
være utrolig meget lettere, hvis de kunne kommuni-kere direkte. Meget ofte
kommer der ikke et svar, når han prøver at kommuni-kere. Han får ingen
information om børnene, og det er f.eks. umuligt at få plan-lagt ferie, fordi Mor
ikke vil besvare hans henvendelser. Mor modarbejder al kontakt, herunder også
hans forsøg på at give julegaver mv.

Han har tillid til Mor som mor, og han mener, at hun er en god mor for børne-ne.
Barn 3 er da også meget glad for sin mor.

Han har ikke fået lov af Mor til at deltage i nogen forløb i kommunen med bør-
nene, selvom kommunen har ment, at det kunne være fordelagtigt. Mor har i to
konkrete tilfælde nægtet ham adgang til det. Der var været samværsstop af 3-12
måneders varighed, og under nogle af dem har der været overvåget samvær, som
Mor også har modsat sig. Det samvær, der blev stoppet på Mors foranled-ning i
april 2019, var overværet samvær på Institution 2.

Mor har forklaret, at der ikke er ændringer i hen-des personlige forhold. Barn 1
går fortsat til traumebehandling hver uge. Han har været til godt 20 behandlinger.
Børnene går til hver sin psykolog. Der er bevilget traumebehandling uden
bagkant.

Det går bedre med Barn 1, selvom det somme tider kan forekomme som to skridt
frem og et tilbage. Barn 1 har ikke en normal balance omkring vrede og er ikke i
kontakt med sine egne følelser. Hun ved selv meget lidt om den konkrete
behandling. Barn 1 nærmer sig puberteten, hvilket også giver ud-slag. Barn 1
føler selv, at samtalerne med psykologen gør ham bedre til at håndtere sin stress
og vrede. Barn 1 ville gerne beskytte Barn 3 mod at komme på samvær med sin
far. Barn 1 har netop, ligesom tre andre drenge fra sin klasse, valgt at skifte skole
på grund af et hårdt miljø i den gamle klasse. Det har indtil videre været en stor
succes.

Barn 2 går på samme måde som Barn 1 fortsat til traumebehandling. Barn 2 er
svær at komme ind på, og derfor er frekvensen sat ned til hver anden uge.
Samtidig er Barn 2 blev indstillet til udredning, i første omgang en WISC-test.
Der er mistanke om en diagnose inden for autismespektret. Barn 2 er overord-net
en glad dreng, og han går til Fritidsinteresse 1 og Fritidsinteresse 2, ligesom han
gamer med sine søskende og kammerater. Han har svært ved at koncentrere sig
om



/

4

skolearbejde. Barn 2 føler også vrede mod sin far, men samtidig er der også ting,
han og Barn 1 savner ved deres far. Hun har ikke vendt drengene mod deres far,
men det er drengenes fortællinger om, hvad der sker hos deres far, hun reagerer
på.

Barn 3 giver udtryk for, at hun gerne vil se sin far, og det virker som om, at hun
har affundet sig med samværet. Hun siger, at hun nok skal klare det, og hun
glæder sig også til at se dyrene og sin papsøster. Hun siger også, at hun savner
sin mor, navnlig når hun skal være væk i længere tid. Barn 3 går også fortsat i
traumebehandling, men indstævnte ved ikke så meget om temaet for
behandlingerne. Barn 3 er meget fokuseret på krig og død, men hun hører, at
Barn 3 gør fremskridt. Hun gør heller ikke så ofte i bukserne me-re. Barn 3
fortæller ting, som giver indtryk af, at Far involverer hende i konflikten, og at der
er et stor pres på Barn 3 for at gøre far glad, da hun er det eneste barn, han ser.
Det forekommer at være en stor byrde.

Hun oplever, at den kommunikation, der kommer fra Far, er utrolig ubeha-gelig i
tonen, den er kommanderende, hånlig og aggressiv. Derfor har hun valgt at sætte
er led ind imellem. Mange af Fars mails har en helt anden tone end de fremlagte
mails. Hun mener ikke, at det beror på hendes forhold, at der ikke er en ordentlig
kommunikation mellem hende og Far. Der skal ikke altid to parter til en konflikt.
For børnenes skyld er hun nødt til at trække sig ud af kon-flikten, og derfor lader
hun andre varetage kommunikationen. Hun kan ikke for nuværende indgå i en
direkte kommunikation. Der har bortset fra den seneste afbrydelse af samværet
med drengene ikke været lange perioder uden en eller anden form for samvær.
Hun tror ikke, at hun sørgede for, at børnene havde kontakt med deres far i
perioden fra april til november 2019. Hun vil ikke mod-sætte sig kommunens
eventuelle inddragelse af Far i arbejdet med børnene. Hun kan, ud over i
forbindelse med den børnesagkyndige undersøgelse af Barn 3, ikke huske at være
blevet spurgt. Hun har ikke gjort sig mange tanker om samarbejdet og samværet,
hvis Far får forældremyndigheden, men hun vil jo være nødt til at samarbejde.

Anbringender
Parterne har for landsretten i det væsentlige gentaget deres anbringender for
byretten, således som disse er indeholdt i de skriftlige procedurer for byretten.

Landsrettens begrundelse og resultat
Landsretten lægger efter bevisførelsen til grund, at parternes manglende sam-
arbejde, de mange afbrydelser af samværet mellem Far og børnene og Barn 1's
og Barn 2's modstand mod at se deres far i betydelig grad skyldes Mors forhold,
og at dette har været og fortsat er til skade for de tre børn.



/

5

Landsretten finder imidlertid efter en samlet vurdering, herunder navnlig un-der
hensyn til oplysningerne i børnesamtalerne om Barn 1's og Barn 2's mod-stand
mod samvær med deres far sammenholdt med deres alder, at det ikke nu vil være
bedst for børnene, at forældremyndigheden overføres til Far.

Herefter og af de grunde, som byretten har anført vedrørende Fars samvær med
Barn 3, stadfæster landsretten familierettens dom.

THI KENDES FOR RET:

Familierettens dom stadfæstes.

Ingen af parterne betaler sagsomkostninger for landsretten til den anden part eller
til statskassen.



/